Pearl S. Buck

Pearl Sydenstricker Buck (26. juni 1892, Hillsboro, Zapadna Virginia - 6. mart 1973, Danby, Vermont), pravog imena Pearl Comfort Sydenstricker, poznata i po kineskom imenu Sai Zhenzhu, bila je američka književnica.
Kao kćerka misionara, veći dio svog života do 1934. godine provela je Kini. Za roman Dobra zemlja, koji je bio najprodavanija knjiga u SAD-u 1931. i 1932. godine, dobila je Pulitzerovu nagradu 1932. godine. 
Dobitnica je Nobelove nagrade za književnost 1938. godine za bogati i epski opis seljačkog života u Kini i za svoje biografsko djelo.<ref>[http://www.nobelprize.org/nobel_prizes/literature/laureates/1938/ Nobelova nagrada za 1938. godinu] Pristupljeno 15.11.2016.</ref>

Prva je Amerikanka-dobitnica Nobelove nagrade za književnost. Pisala je romane o Americi pod muškim pseudonimom John Sedges.

 Biografija 
 Rani period 
Pearl Sydenstricker, porodičnog imena Comfort, je rođena 26. juna 1892. godine u Hillsboro-u, u Zapadnoj Virginiji, od majke Caroline Stulting (1857–1921) i oca Absaloma Sydenstrickera. Njeni roditelji, misionari prezbiterijanske crke su otputovali u Kinu nedugo nakon vjenčanja ali su se vratili u SAD zbog rođenja Pearl. U dobi od 5 mjeseci života, Perl sa roditeljima seli u Kinu, prvo u Huai'an a 1896. godine u Zhenjiang, u blizini Nankinga.

O tom dijelu svog života u memoarima je rekla da je živjela u nekoliko svjetova, jednom "malom, bijelom, čistom prezbiterijanskom svijetu svojih roditelja", a drugom velikom, radosnom, ne previše čistom kineskom svijetu, bez komunikacije između njih.Pearl S. Buck, My Several Worlds: A Personal Record (New York: John Day, 1954)p. 10. Pristupljeno 15.11.2016.
Godine 1911., Pearl napušta Kinu i upisuje se na College Randolph-Macon Woman u Lynchburg, na kojem diplomira 1914. godine. Iako nije namjeravala da se vrati u Kinu, a pogotovo da postane misionar, ubrzo postaje član prezbiterijanskog odbora kada joj otac piše da joj je majka teško bolesna. Od 1914. do 1932. godine djeluje kao prezbiterijanski misionar.

 Period u Kini 
Po povratku u Kinu udaje se za Johna Lossing Bucka, 13. maja 1917. nako čega se preseljavaju u  gradić Suzhou, u Provinciju Anhui. Ovu regiju Buck opisuje u svojim knjigama Dobra zemlja i Sinovi.

Od 1920. do 1933. godine predavala je englesku književnost na privatnom univerzitetuu Nankingu.
U tom razdoblju nekoliko puta odlazi u SAD. Tokom jednog odlaska u SAD 1929. godine izdavač Richard J. Walsh iz njujorške izdavačke kuće prihvata njen roman Istočni vjetar, zapadni vjetar. Sa Richardom započinje vezu koja će poslije rezultirati brakom. Po povratku u Nanking povlači se u osamu i u toku perioda od godine dana završava rukopis za roman Dobra zemlja.Conn, Pearl S. Buck, 345. Pristupljeno 15.11.2016.

Na prezbiterijanskom skupu u New Yorku govori o tome da Kinezi ne trebaju institucionalnu crkvu kojom dominiraju misionari, koji često nepoznaju dovoljno Kinu i njen narod pa su čak i arogantni u svojim pokušajima da ga kontrolišu. Kada je govor objavljen u časopisu, dobiva negativne kritike u američkoj javnosti usljed čega je prisiljena da napusti prezbiterijanski odbor. 1934. godine napušta Kinu, vjerujući da će se vratiti,Melvin, Sheila (2006). "The Resurrection of Pearl Buck". Wilson Quarterly Archives. Pristupljeno 15.11.2016. dok John Lossing Buck ostaje u Kini.Buck, Pearl S. The Good Earth. Ed. Peter Conn. New York: Washington Square Press, 1994. Pp. xviii–xix. Pristupljeno 15.11.2016.

 Odabrana djela 
 "Tvorac grada"
 "Istočni vjetar, zapadni vjetar"
 "Dobra zemlja"
 "Sinovi"
 "Razbijeni dom"
 "Mati" 
 "Duh i tijelo"
 "Rodoljub" 
 "Drugi bogovi" 
 "Zmajevo sjeme"
 "Božiji ljudi"
 "Žena carica"
 "Veliki talas"

 Nagrade 
 Nobelova nagrada za literaturu (1938)
 Medalja Williama Dean Howellsa (1935. za roman Dobra zemlja)
 Pulitzerova nagrada (1932. za roman Dobra zemlja'')

 Također pogledajte 
 Spisak žena dobitnica Nobelovih nagrada

 Reference 

 Vanjski linkovi 

 Pearl S. Buck International 

Kategorija:Rođeni 1892.
Kategorija:Umrli 1973.
Kategorija:Američki pisci
Buck,Pearl
Kategorija:Biografije, Hillsboro
Kategorija:Dobitnici Pulitzerove nagrade za književno djelo